section_heading: Radnja
paragraph_text: Vodeći se Taybackovim savjetom, Cockburn ostavlja razmažene glumce usred džungle, gdje je postavio mnoge skrivene kamere i eksplozive za specijalne efekte što bi mu trebalo omogućiti da snimi film na "gerilski način". Glumci imaju samo kartu i popis scena koji bi ih trebali odvesti do helikoptera koji ih čeka na kraju rute kroz džunglu. Ubrzo nakon što je skupina ostavljena, Cockburn odleti u zrak nakon što je stao na nagaznu minu koju su postavili Francuzi tijekom Prvog indokineskog rata. Speedman pokuša uvjeriti ostale glumce kako je Cockburnova smrt lažirana, ali Lazarus ostaje uvjeren da je Cockburn mrtav.